Gape Baebele ya re monna o tshwanetse go rata mosadi wa gagwe. (Baef. 5:28, 33) Mosadi a ka nna a se ka a bolelela monna wa gagwe dilo dingwe tse di sa itumediseng mme monna wa gagwe a na le tshwanelo ya go di itse, gongwe a tshaba gore fa a ka mmolelela a ka se tlhole a mo rata. Mme gone, a go tla bo go le botlhale go dira jalo? Fa dilo tseo di senoga, go ka direga eng? A o tla mo rata le go feta? Tota go ka se nne motlhofo. Mme fa mosadi a ka batla nako e e siameng ya go tlhalosetsa monna wa gagwe dilo tse di sa itumediseng, monna wa gagwe o tla itumelela gore mosadi wa gagwe o a ikanyega. Seno se tla dira gore a rate mosadi wa gagwe le go feta. Thanolo e a tlholwa go bona gore a ga e na diphoso. Maikaelelo ke gore se se kwadilweng ka Seesemane se tlhalosiwe sentle ka tsela e e boammaaruri le e e utlwalang sentle. Seno ke namane e tona ya tiro. Fa go ranolwa tshedimosetso e e dirisang mafoko a a thata, baranodi le ba ba tlholang gore a thanolo ga e na diphoso ba ka nna ba tshwanelwa ke go dira dipatlisiso tse dintsi (ka Seesemane kana ka puo e nngwe e go ranolwang go tswa mo go yone, jaaka Sefora, Se-Russia, kana Se-Spain) le ka puo e ba ranolelang mo go yone go tlhomamisa gore ba ranola ka nepo. Ka sekai, fa setlhogo mo makasineng wa Tsogang! se tlhalosa dilo ka tsela e e tseneletseng kana se tlhalosa dilo tsa hisitori, go tlhokega gore go dirwe patlisiso e ntsi.